Babôčka pŕhľavová

Babôčka pŕhľavová () je motýľ z čeľade babôčkovité. Svoje druhové meno dostal podľa hosťovskej rastliny húseníc – pŕhľavy dvojdomej. Rozpätie krídel dosahuje okolo 30 mm.

Predstavuje jeden z najpočetnejších druhov motýľov, ktorý sa vyskytuje v celej Európe, Rusku až po Japonsko. Nie je viazaný na žiadny biotop, preto sa vyskytuje v lese, na lúkach, v parkoch, no i mestách, od nížin až po vysokohorské polohy. Babôčka sa živí nektárom a húsenice sa živia listami pŕhľavy. Kladie vajíčka v máji až v júni. Babôčka nepatrí medzi veľké motýle, dĺžka tela je 40 – 50 mm, dĺžka predného krídla je 23 – 30 mm a rozpätie krídel dosahuje okolo 30 mm. Krídla majú typickú oranžovo-červenú farbu s čiernymi škvrnami, predovšetkým na okrajoch predných krídel. Lieta od marca do októbra. Príchodom chladnejších jesenných dní motýle poslednej generácie začnú prijímať značné množstvo stravy na kvetoch bohatých na nektár alebo na opadanom a hnijúcom ovocí, aby tak načerpali dosť živín potrebných na prezimovanie. Babôčka kladie vajíčka vo veľkých skupinách po 80 až 100 kusoch po dobu 20 – 90 minút na spodnú stranu listov. Z vajíčok sa po 12 dňoch liahnu húsenice, ktoré majú asi 3,5 cm. Húsenica sa zakuklí a po 2 – 4 týždňoch sa z kukly vytiahne motýľ.

Iné projekty 

Babôčkovité